3.pielikums
Latvijas Investīciju un attīstības aģentūras
iekšējiem noteikumiem Nr. 

[bookmark: _Hlk100304859]Pašvaldību vietējās ekonomikas stiprināšanas projektu noslēguma pārskata pārbaudes lapā iekļauto kritēriju vērtēšanas procedūra


	Nr.
	Kritēriji
	Procedūra
	Informācijas avots

	1.
	Noslēguma pārskats (turpmāk - NP) iesniegts Aģentūrā viena mēneša laikā no projekta pilnīgas pabeigšanas dienas
	Pārbauda, vai:
1. NP ir iesniegts, reģistrēts un pieejams elektroniski valsts platformā biznesa attīstībai www.business.gov.lv (turpmāk - www.business.gov.lv);
2. atbalsta saņēmējs ir iesniedzis Aģentūrā NP viena mēneša laikā no projekta pilnīgas pabeigšanas dienas, atbilstoši NP ietvaros iesniegtajiem projekta pilnīgu pabeigšanu apliecinošiem dokumentiem (pieņemšanas- nodošanas akts, būvvaldes akts par būves pieņemšanu ekspluatācijā).

Atbilstība kritērijam ir precizējama.

	1) www.business.gov.lv
2) NP


	2.
	NP veidlapa ir pilnībā aizpildīta, un to ir parakstījusi atbalsta saņēmēja amatpersona vai pilnvarota persona
	Pārbauda, vai NP veidlapa ir pilnībā aizpildīta. Ja kāda NP sadaļa nav aizpildīta, bet par tās saturu var pārliecināties citās NP sadaļās un pielikumos, konstatējums uzskatāms par nebūtisku un papildus informācija netiek pieprasīta.
 
Pārbauda, vai NP ir iesniegusi atbalsta saņēmēja paraksttiesīgā persona saskaņā ar „Lursoft” datiem. Informāciju pārbauda pilnās izziņas sadaļā „Valde” vai “Izpildinstitūcija” un „Prokūru saraksts” un pievieno izdruku (PDF formātā) pie iekšējo noteikumu 2. pielikuma “Pārbaudes lapa pašvaldību vietējās ekonomikas stiprināšanas projektu noslēguma pārskata pārbaudei” (turpmāk – PL). 

Gadījumā, ja publiski pieejamajā informācijā nevar pārliecināties par NP iesniegušās personas tiesībām pārstāvēt projekta iesniedzēju, ar papildu informāciju tiek pieprasīts iesniegt pamatojošo dokumentāciju.  
 
Ja tiek konstatēts, ka NP nav iesniegusi paraksttiesīgā persona, pārbauda, vai NP ir pievienota pilnvara, kas parakstīta ar drošu elektronisko parakstu un ar kuru piešķirtas tiesības NP iesniegt kādai citai personai. Gadījumos, kad NP nav pievienota pilnvara, kas parakstīta ar drošu elektronisko parakstu, tad, tiek lūgts iesniegt pilnvaru, nosakot termiņu pilnvaras iesniegšanai.

Atbilstība kritērijam ir precizējama.

	1) www.business.gov.lv
2) NP
3) Lursoft

	3.
	NP norādītās attiecināmās izmaksas atbilst Ministru kabineta 2025. gada 23.septembra noteikumu Nr.568 “Atbalsta piešķiršanas kārtība pašvaldību vietējās ekonomikas stiprināšanai” (turpmāk – Noteikumi) 6.punktā un projekta iesnieguma 13.sadaļā "Projekta attiecināmo izmaksu tāme" noteiktajām izmaksu pozīcijām
	Pārbauda, vai atbilstoši NP iesniegtajiem pamatojošiem dokumentiem (līgumi, rēķini, pieņemšanas/nodošanas akti, u.c.) NP iekļautās attiecināmās izmaksas ir tieši saistītas ar projekta īstenošanu un atbilst Ministru kabineta 2025. gada 23. septembra noteikumu Nr. 568 "Atbalsta piešķiršanas kārtība pašvaldību vietējās ekonomikas stiprināšanai" (turpmāk – Noteikumi) 6. punktā un projekta iesnieguma 13.sadaļā "Projekta attiecināmo izmaksu tāme" noteiktajām izmaksu pozīcijām.

Atbilstība kritērijam ir precizējama.
	1) www.business.gov.lv
2) NP
3) Projekta iesniegums;
4) MK noteikumi Nr. 568



	4.
	Projekta īstenošana ir pabeigta noslēgtajā līgumā ar Aģentūru par projekta īstenošanu (turpmāk - Līgums) noteiktajā termiņā, bet ne vēlāk kā līdz 2026. gada 30. novembrim
	Pārbauda, vai atbilstoši NP pievienotajiem dokumentiem (pieņemšanas-nodošanas akts, būvvaldes akts par būves pieņemšanu ekspluatācijā) Projekta īstenošana ir pabeigta Līgumā noteiktajā termiņā, bet ne vēlāk kā līdz  2026.gada 30.novembrim.

Atbilstība kritērijam nav precizējama.

	1) NP
2) Līgums par projekta īstenošanu

	5.
	Atbalsta intensitāte no faktiskām attiecināmām izmaksām nepārsniedz Līgumā noteikto
	Pārbauda veicot pārrēķinu, vai atbalsta intensitāte, atbilstoši NP norādītām faktiskām attiecināmām izmaksām, nepārsniedz Līgumā norādīto atbalsta intensitāti.

Atbilstība kritērijam ir precizējama.

	1) NP
2) Līgums par projekta īstenošanu

	6.
	NP iekļautās izmaksas nav radušās pirms 2025. gada 1. janvāra
	Pārbauda, vai atbilstoši NP pielikumā iesniegtiem attiecināmo izmaksu apliecinošiem dokumentiem, NP iekļautās attiecināmās izmaksas nav radušās pirms 2025.gada 1.janvāra, t.i, līgums par darbu veikšanu nedrīkst būt noslēgts un maksājumi nedrīkst būt veikti pirms  2025.gada 1.janvāra.
Ja  NP iekļautās projekta izmaksas ir radušās pirms 2025. gada 1. janvāra, kritērijā tiek veikta atzīme pie "Nē" un vērtēšanu neturpina. Aģentūra sagatavo lēmumu par neatbilstoši veikto izdevumu atgūšanu saskaņā ar Līguma 4.sadaļu. 
Par projekta uzsākšanas brīdi tiek uzskatīta līguma par darbu veikšanu/pakalpojumu sniegšanu noslēgšanas diena.


Atbilstība kritērijam nav precizējama.
	1) NP

	7.
	Ir iesniegti visi attiecināmo izmaksu apliecinošie dokumenti saskaņā ar Līgumu
	Pārbauda, vai Aģentūrā ir iesniegti attiecināmo izmaksu apliecinošie dokumenti, kas norādīti līgumā par projekta īstenošanu: 
1. līgumi par projekta ietvaros veiktajiem darbiem un saņemtiem pakalpojumiem;
2. Noteikumu 6.1.apkšpunktā paredzētā uzņēmējdarbības atbalsta konkursa apliecinošie dokumenti (konkursa nolikums, izvērtējums un pieņemtais lēmums par komersantiem, kuriem tiks piešķirts atbalsts) un granta finansējuma izmaksas apliecinošie dokumenti;
3. rēķini, pieņemšanas-nodošanas akti par projekta attiecināmajās izmaksās paredzētām un NP iekļautām izmaksām;
4. bankas konta izraksta apliecināta kopija vai maksājuma uzdevumi, kas apliecina, NP iekļauto projekta attiecināmo izmaksu apmaksu;
5. apliecinošie dokumenti par projekta ietvaros paredzēto ar projekta īstenošanu saistīto privāto investīciju veikšanu laika posmā no 2025.gada 1.janvāra līdz 2026.gada 30.novembrim; 
6. citi līgumā par projekta īstenošanu paredzētie dokumenti.

Atbilstība kritērijam ir precizējama.

	1) NP
2) Līgums par projekta īstenošanu

	8.
	Projekta ietvaros veiktie darbi un attiecināmās izmaksas atbilst Noteikumu 34.punktam un iepirkumus reglamentējošiem normatīviem aktiem:
	Pārbauda, vai Aģentūrā ir iesniegta projekta ietvaros paredzēto darbu un piegāžu iepirkuma procedūras veikšanas apliecinošā dokumentācija un ar to saistītā informācija
	NP

	8.1.
	iepirkuma procedūra vai līguma slēgšana ir skaidri pamatota un dokumentēta
	Pārbauda, vai:
1. veiktā iepirkuma procedūra izvēlēta atbilstoši attiecīgi Publisko iepirkumu likumam (turpmāk - PIL)/ Ministru kabineta 2017. gada 28. februāra noteikumiem Nr. 104 "Noteikumi par iepirkuma procedūru un tās piemērošanas kārtību pasūtītāja finansētiem projektiem" (turpmāk - MK noteikumi Nr.104);
2. iepirkuma procedūra ir atbilstoši dokumentēta:
2.1. PIL gadījumā - sagatavots iepirkuma nolikums (ja attiecināms), izveidota iepirkumu komisija (ja attiecināms), Elektronisko iepirkumu sistēmā (https://www.eis.gov.lv) ir publicēts paziņojums par  iepirkuma izsludināšanu/ plānoto līgumu, un paziņojums par iepirkuma rezultātiem/  par līguma slēgšanas tiesību piešķiršanu;
2.2. MK noteikumu Nr.104  gadījumā - iepirkuma priekšmeta apraksts, Iepirkumu uzraudzības biroja tīmekļvietnē ir publicēs paziņojums par finansējuma saņēmēja iepirkuma procedūru, paziņojums par iepirkuma procedūras rezultātiem, ir dokumentēta iepirkuma procedūras norise, tai skaitā atbilstoša pretendenta izvēle, ar kuru slēgt līgumu;
2.3. Ja veikta tirgus izpēte - dokuments, kas apliecina, ka aptaujāti vismaz trīs pretendenti, pretendentu iesniegtie piedāvājumi/sniegtās atbildes, dokumentēta pretendenta, ar kuru slēgt līgumu, izvēle.

Ja konstatē, ka nav iesniegts kāds no minētajiem dokumentiem vai tie ir neprecīzi, tad līdzfinansējuma saņēmējiem pieprasa sniegt papildus informāciju vai to precizēt.

Atbilstība kritērijam ir precizējama.  
	1) NP
2) https://www.eis.gov.lv
3) https://info.iub.gov.lv/

	8.2.
	attiecināmās izmaksas par kurām tiek pieprasīts atbalsts ir tieši izsekojamas, pamatotas un izriet no iepirkuma procedūras vai līguma
	Pārbauda vai NP norādītās attiecināmās izmaksas ir tieši saistītas, izsekojamas, dokumentāli pamatotas un atbilst veiktai iepirkuma procedūrai un noslēgtam līgumam. Pārbauda vai  līgumi ir noslēgti un  maksājumi ir veikti, ievērojot veiktās iepirkumu procedūras.

Ja no iesniegtās informācijas nav iespējams pārliecināties par iepriekš minēto, Līdzfinansējuma saņēmējam tiek lūgts sniegt papildus informāciju, dokumentus.

Atbilstība kritērijam ir precizējama.

	NP

	8.3.
	iepirkuma procesā ir nodrošināta interešu konflikta neesamība
	Ja atbalsta saņēmējs ir pasūtītājs PIL izpratnē, tad pārliecinās, vai ir iesniegts attiecīgo amatpersonu parakstīts apliecinājums, ka nav tādu apstākļu, kuru dēļ varētu uzskatīt, ka viņi ir ieinteresēti konkrēta kandidāta vai pretendenta izvēlē vai darbībā vai ka viņi ir saistīti ar konkrētu kandidātu vai pretendentu PIL 25. panta pirmās daļas izpratnē.
Ja uz atbalsta saņēmēju attiecas MK noteikumi Nr.104, tad pārliecinās vai ir iesniegts līdzfinansējuma saņēmēja parakstīts apliecinājums, ka neatrodas interešu konfliktā ar tā izraudzīto piegādātāju MK noteikumu Nr.104 12. punkta izpratnē. Šajā gadījumā papildus pārbauda Lursoft datubāzē, vai atbalsta saņēmējs neatrodas interešu konfliktā saskaņā ar MK noteikumu Nr.104 12.punktu. 
Ja konstatē, ka nav iesniegt kāds no minētajiem dokumentiem, tad atbalsta saņēmējiem pieprasa iesniegt attiecīgos dokumentus.

Atbilstība kritērijam ir precizējama.
 
	1) NP
2) Lursoft


	9.
	Ir iesniegti apliecinoši dokumenti par projekta īstenošanas pilnīgu pabeigšanu
	Pārbauda, vai Aģentūrā ir iesniegti apliecinoši dokumenti (pieņemšanas-nodošanas akts, būvvaldes izsniegts akts par būves pieņemšanu ekspluatācijā) par Noteikumu 6.2. apakšpunktā paredzēto uz uzņēmējdarbības infrastruktūras attīstību vērstu darbību pilnīgu pabeigšanu. Atbildīgais darbinieks pārbauda projekta iesnieguma 8.sadaļā norādīto projekta īstenošanas beigu datumu, iesniegto dokumentu atbilstību projekta iesniegumā paredzēto darbību veikšanai un projekta iesniegumā ietvertiem infrastruktūras objektiem.

NP, kuriem, atbilstoši projekta iesnieguma informācijai, ir paredzētas tikai Noteikumu 6.1.apakšpunktā paredzētas attiecināmās izmaksas uzņēmējdarbības atbalsta konkursa rīkošanai, pārbauda, vai Aģentūrā ir iesniegti apliecinoši dokumenti - granta finansējuma saņēmēju iesniegtas atskaites pašvaldībā pēc projektu pilnīgas pabeigšanas.

Gadījumā, ja NP ietvaros nav iesniegti projekta īstenošanas pabeigšanu apliecinoši dokumenti, bet to paredz projekta iesnieguma 8.sadaļā norādītais projekta īstenošanas beigu termiņš, tiek lūgts iesniegt visus nepieciešamos dokumentus, nepieciešamības gadījumā sniedzot skaidrojumu, Aģentūrai nosakot termiņu konstatējuma novēršanai.

Atbilstība kritērijam ir precizējama.

	1) NP
2) Projekta iesniegums

	10.
	Projekts, kam atbalsta piešķiršana nav kvalificējama kā komercdarbības atbalsts, projekta īstenošanas rezultātā nav kļuvis par projektu, kas saistīts ar saimniecisko darbību
	Ja atbalsta saņēmējam tiek piešķirts atbalsts saskaņā ar Eiropas Komisijas 2023.gada 13.decembra Regulu (ES) 2023/2831  par Līguma par Eiropas Savienības darbību 107. un 108. panta piemērošanu de minimis atbalstam, kritērijs netiek vērtēts un PL tiek veikta atzīme pie "N/a".

Ja atbalsta piešķiršana, saskaņā ar apstiprināto projekta iesniegumu, nav kvalificēta kā komercdarbības atbalsts, uz NP izvērtēšanas brīdi tiek pārbaudīts vai apstiprinātais projekts nav kļuvis par projektu, kas saistīts ar saimniecisko darbību, vai par projektu, kam atbalsta piešķiršana ir kvalificējama kā komercdarbības atbalsts Komercdarbības atbalsta kontroles likuma 5.panta izpratnē. 

Ja NP izvērtēšanas gaitā tiek konstatēts, ka ar saimniecisko darbību nesaistīts projekts tā ieviešanas gaitā ir kļuvis par projektu, kas saistīts ar saimniecisko darbību, vai tas kļūst par projektu, kam atbalsta piešķiršana ir kvalificējama kā komercdarbības atbalsts, kritērijā tiek veikta atzīme kolonnā "Nē" un par attiecīgo konstatējumu kolonnā “Piezīmes” tiek norādīta konstatētā neatbilstība.
MAIN atbildīgais nodarbinātais sadarbībā ar JNN atbildīgo nodarbināto sagatavo lēmumu par neatbilstoši veikto izdevumu atgūšanu saskaņā ar Līguma 4.sadaļu.

Atbilstība kritērijam ir precizējama.
 
	1)	NP
2)	Projekta iesniegums

